ኢትዮ- ሲሸልስ ግንኙነታቸውን ለማጠናከር እንደሚሰሩ አስታወቁ
 – ኢትዮጵያ እና ሲሸልስ የእርስ በእርስ ግንኙነታውን ለማጠናክረ እንደሚሰሩ የሐገራቱ መሪዎች አስታወቁ።ጠቅላይ ሚኒስትር ኃይለማርያም ደሳለኝ ከሲሸልስ ፕሬዝዳንት ከሲሸልስ ጀምስ ሚካኤል  ጋር ተገናኝተው በተለይ የሁለቱን ሐገራት ንግድ እና ቱሪዝም ማሳደግ በሚቻልበት ጉዳይ ላይ መክረዋል።በውይይቱ የሲሸልሱ ፕሬዝዳንት ጀምስ ሚካኤል የኢትዮጵያ አየር መንገድ ወደ ሲሸልስ የሚያደርገው በረራ የኢኮኖሚ እና ቱሪዝም ግንኙነታችንን ለማሳደግ ያግዛል ብለዋል።አሁን ጊዜው የእርስ በእርስ ግንኙነታችንን በሁለትዮሽም ሆነ በአፍሪካ ህብረት ደረጃ የምናጠናክርበት ወቅት በመሆኑ ጠንክረን መስራት ይገባናልም ብለዋል።መሪዎቹ በአካባቢያዊ የጸጥታ ጉዳዮች ላይም መክረዋል።ጠቅላይ ሚኒስትር ኃይለማርያ ደሳለኝ በአፍሪካ አካባቢያዊ የጸጥታ ችግሮች ለመፍታት በጋራ እንደሚሰሩ አስታውቀዋል።ሲሸልስ የዓሣ ምርቷን ወደ ኢትዮጵያ በምታስገባበት እና ከኢትዮጵያ ደግሞ አትክልት እና ሌሎች ምርቶችን በምትወስድበት ጉዳዮች ላይም ውይይት ተካሂዷል።እንደ ኢሬቴድ ዘገባ የኢትዮ-ሲሸልስ የጋራ ኮሚሽን ለማቋቋም በሚቻልበት ጉዳይ ላይም መሪዎቹ ምክክር አድርገዋል።